hbs_lat da da hbs_lat da da da da da en da de da da da da da da da da da da da de da en da en da de da da da da da da sv da da da da da da da id it da en fr da de fa da fr da da da da da da de da da en da da da da da da da da da da da da
En voksen indeholder cirka 150 gram kalium, hvor 98 % findes inde i cellerne.
Kalium virker i samspil med natrium, der fortrinsvis findes uden for cellerne i vævsvæsken. Kalium-natriumfordelingen er afgørende for cellernes såkaldte elektrolyt-balance, som igen er afgørende for cellernes evne til at optage næringsstoffer, udskille affaldsstoffer og opretholde livsvigtige væskebalancer. Nyrerne regulerer kroppens kaliumniveau, som bør være i balance med natrium. En stor kilde til natrium er bordsalt (natriumklorid), og hvis man indtager for meget natrium, kan man komme til at mangle kalium.
Opretholde elektrolytbalancen (væske- og saltbalance)
Nervesystem, herunder impulser til muskler og hjerte
Tarmens peristaltik via nerve- og muskelimpulser
Iltomsætning i hjernen og andre væv
Modvirke syreoverskud gennem alkaliserende processer
Mangler og dårlig udnyttelse forårsages af
Ensidig kost med få kilder som grønsager og frugter
For meget salt (natriumklorid)
For meget kaffe og alkohol
Stress, hvor binyrebarkhormonet aldosteron tilbageholder natrium og udskiller kalium
Visse former for antibiotika
Forhøjet blodtryk og uregelmæssig puls
Muskelkramper og hårde muskler
Prikkende fornemmelse i arme og ben
Hjertestop i alvorlige tilfælde
N.B. Kalium- og magnesiummangel giver ofte samme symptomer.
Især tang, bønner, mørkegrønne bladgrønsager som spinat, tørret abrikos, jordskokker, kartofler, avocado, havregryn, bananer, æbler, svampe, mandler, nødder og hyben. Desuden fisk (især laks) og kød. Vegetariske kilder er generelt de bedste. Der er desuden kalium og andre mineraler i havsalt, som giver en bedre balance med natrium.
Voksne 11 år og opefter: 2.000-3.000 mg
Børn 1-10 år: 500-700 mg
Jo større indtagelse af salt, jo større behov for kalium
For meget sukker, kaffe, alkohol og andre stimulanser
Vanddrivende medicin og andre nævnte lægemidler
Før i tiden fik vi meget mere kalium end natrium gennem kosten. I dag er det ofte omvendt, og det skæve forhold kan være sundhedsskadeligt.
Ifølge Nordiske Næringsstofanbefalinger (NNR) anbefales det, at kvinder og mænd ikke får over henholdsvis 6 og 7 gram salt dagligt, hvilket svarer til 2,4 og 2,8 g natrium.
En mindre kaliummangel kan reguleres gennem kosten – især med flere kaliumkilder og mindre salt.
Kaliumtilskud bør især gives ved kraftig vanddrivende medicin for at undgå bivirkninger. Da det er forskelligt, hvor meget kalium, der tabes, bør blodets kaliumindhold måles før og efter behandlingen.
Forekommer sjældent, men kan skyldes nyresygdomme
Svaghed og reduceret muskelkraft
Føleforstyrrelser i arme og ben